Skaidrojošais apraksts

1. Esošās situācijas raksturojums

Esošajā projektējamā ceļa posmā satiksme ir organizēta ar ceļa zīmēm. Ceļš ir ar grants segumu, brauktuves platumu 3.75m ÷ 6.75m. Segums ir nelīdzens – ar iesēdumiem. Atļautais braukšanas ātrums 50km/h, jo atrodas ar ceļa zīmi Nr. 555 apzīmētā apdzīvotā vietā „Vītoliņi”.

1. Būvprojekta risinājumi

2.1. Transporta kustības organizācija

Būvprojekta “Jelgavas novada pašvaldības Valgundes pagasta ielas ”Meža iela” pārbūve km 0,00-0,650” risinājumi paredz satiksmi organizēt ar ceļa zīmēm. Projektētie risinājumi paredz vienjoslas ceļu ar izmainīšanās vietu pie Kuršu ielas Pk 2+00.

Trases beigās no Pk 5+52 līdz Pk 5+65 paredzēts izbūvēt ātrumvalni, kas paredzēts maksimālā ātruma ierobežojuma 50 km/h, lai jaunizbūvētais asfaltbetona segums neveicinātu vēlmi pārkāpt atļauto ātruma ierobežojumu.

Risinājumi saglabā visus ceļu krustojumus un blakus īpašumu pieslēgumus.

2.2. Gājēju un velosipēdistu kustības organizācija

Sakarā ar mazo gājēju un velosipēdistu skaitu, gājēju un velosipēdistu kustība netiek nodalīta no autotransporta kustības, tiem pārvietojoties, tāpat kā autotransporta vadītājiem, jāievēro MK noteikumi Nr. 279 „Ceļu satiksmes noteikumi”.

Sastādīja Aigars Buķevics