Skaidrojošais apraksts

1. Ievads

Būvprojekts “Jelgavas novada pašvaldības Valgundes pagasta ielas ”Meža iela” pārbūve km 0,00-0,650” izstrādāts pēc Jelgavas novada pašvaldības pasūtījuma saskaņā ar līgumu Nr. JNP/5-34.3/16/40.

Kā izejas materiāli būvprojekta izstrādei izmantoti Pasūtītāja izsniegtā Tehniskā specifikācija - projektēšanas uzdevums un Būvatļauja, projektētāju saņemtie tehniskie noteikumi no: Valsts kultūras pieminekļu aizsardzības inspekcijas, VAS “Latvijas Valsts ceļi”, AS “Sadales tīkls”, SIA “Lattelecom”, Valsts SIA „Zemkopības ministrijas nekustamie īpašumi” un SIA "Jelgavas novada KU", topogrāfiskais uzmērījums, ko veicis mērniecības birojs SIA „Ģeometrs”, AS „Ģeoserviss” veiktā ģeotehniskā izpēte un SIA „3C” lauka darbu materiāli.

Visi būvprojekta risinājumi izstrādāti atbilstoši MK noteikumu Nr.633 „ Autoceļu un ielu būvnoteikumi”, 3.daļas „Ceļu un ielu būvnoteikumi”, 3.4. sadaļu „Projektēšana”, Latvijas būvnormatīviem, kā arī citu normatīvo aktu prasībām, ievērtējot esošo situāciju.

1. Esošās situācijas raksturojums

Meža ielas posms atrodas Valgundes pagastā, Jelgavas novadā ar kadastra numuriem 54860130471; 54860130460. Meža ielai piegulošajos īpašumos atrodas dzīvojamās mājas un pļavas, projektējamā posma beigās atrodas SIA “Zemgales tehnoloģiskais centrs” ražotnes (att.2.1.).



[Att. 2.1. norāde uz “Zemgales tehnoloģisko centru”]

Projektētā trase ir esošās ielas trases robežās. Trases garums ir 652m, Meža iela sākas ar pieslēgumu Vērpju ielai (att.2.2).



[Att. 2.2. Meža ielas un Vērpju ielas krustojums]

Projektējamā iela ir ar grants segumu ar brauktuves platumu 3.75m ÷ 6.75m. Segums ir nelīdzens – ar iesēdumiem un mitrā laikā uz tā veidojas sanesumi.



[Att.2.3. bedres, kurās mitrā laikā uzkrājas ūdens un veidojas sanesumi]

Projektējamā posmā labajā pusē no ielas sākum līdz Pk 2+55, no Pk 4+20 līdz 5+05 un no Pk 5+45 līdz 5+75 ir grāvji, kas zem iebrauktuvēm ir savienoti ar caurtekām. Ielas kreisajā pusē no Pk 5+35 līdz Pk 6+15 ir grāvis.

Pk 0+08 ir betona caurteka ar d=700, Pk 2+88 ir betona caurteka ar d=800, Pk 3+78 ir piegružota caurteka un Pk 4+95 ir metāla caurteka ar d=600.

Trases sākumā projektējamās ielas posmu šķērso gaisvada elektropārvades līnija. Orientējoši Pk 3+78 brauktuvi šķērso drenāža, orientējoši Pk 6+14 brauktuvi šķērso sakaru kanalizācija un orientējoši Pk 6+22 brauktuvi šķērso elektroapgādes kabelis.

1. Būvprojekta risinājumi

Meža iela ir C III kategorijas iela, kas pilda piekļuves funkciju dzīvojamām mājām un SIA “Zemgales tehnoloģiskais centrs” ražotnei.

Projektējamā posma sākums Pk 0+00 ir Meža ielas krustojumā ar Vērpju ielu. Tā kā projektētais ielas posms atrodas apdzīvotā vietā „Vītoliņi”, kas apzīmēta ar ceļa zīmi Nr. 555, tad atļautais braukšanas ātrums ir 50 km/h.

Pēc Pasūtītāja izsniegtās Tehniskajās specifikācijas - projektēšanas uzdevuma un LVS 190-2:2007 „Ceļu projektēšanas noteikumi. Normālprofili.”, ceļa klātnei tika izvēlēts un pielāgots normālprofila tips NP 5.5 un ielas risinājumi paredz 1 x 4,0m platu asfaltētu brauktuvi un 2 x 1,0m platas nomales, veidojot 6,0m platu ceļa klātni, jo ceļu izmantos arī kravas automobiļi ar piekabēm izejmateriālu un māju koka paneļu transportēšanai uz un no SIA „Zemgales tehnoloģiskais centrs” ražotnes.

Sakarā ar ražošanas nepieciešamību no Pk 5+76 līdz Pk 6+14 gar īpašumu ar kadastra nr. 54860130439, kur atrodas SIA “Zemgales tehnoloģiskais centrs” ražotne, asfaltētā brauktuve tika paplašināta līdz īpašuma robežai veidojot asfaltēta platumu 5,75m un gar īpašuma robežu paredzot 8cm izceltas betona apmales 100.30.15 ar slīpajām betona apmalēm abos galos.

Projektējamā posmā ir četras plāna līknes ar rādiusiem 1500m. Visā projektējamā posmā tiek saglabātas visas esošās iebrauktuves uz blakus esošajiem zemes gabaliem.

No Pk 0+00 līdz Pk 2+80 ceļa trase ir ar 2,5% vienslīpu šķērskritumu uz sāngrāvi ielas labajā pusē. No Pk 2+80 līdz trases beigām iela ir ar 2,5% divslīpu šķērskritumu. Vietās, kur salizturīgā kārta neiziet līdz sāngrāvim (Pk 2+50-T.B) salizturīgajā kārtā tiek paredzēta drenāža ar kokosa aptinumu d=100mm, kas izbūvējam ar minimāliem kritumiem uz ielas sāngrāvjiem.

Vietā, kur Meža iela pieslēdzas Vērpju ielai tiek saglabāti esošie noapaļojuma rādiusi. Lai kravas transportlīdzekļiem ar piekabēm nodrošinātu labākas manevru iespējas, nomales Meža ielas pieslēgumā pie Vērpju ielas, samainīšanās vietai pie Kuršu ielas un nomales trase beigās pieslēgumā pie ražotnes ir paredzētas ar sausā cementa/smilts maisījumā 1:6 stiprinātiem laukakmeņiem, norobežojot tos ar betona apmalēm 100.22.15.

Saskaņā ar LVS 190-2:2007 „Ceļu projektēšanas noteikumi. Normālprofili.” prasībām vien joslas ceļiem jāizveido izmainīšanās paplašinājumi ne tālāk par 500m viens no otra. Tādēļ vietā, kur Meža ielai pieslēdzas Kuršu iela, no Pk 1+80 līdz Pk 2+20 ielas labajā pusē ceļa klātne tika paplašināta, veidojot šajā vietā samainīšanās laukumu.

Trases beigās no Pk 5+52 līdz Pk 5+65 paredzēts izbūvēt ātrumvalni, kas paredzēts maksimālā ātruma ierobežojuma 50 km/h, lai jaunizbūvētais asfaltbetona segums neveicinātu vēlmi pārkāpt atļauto ātruma ierobežojumu.

Trases beigās ar nesaistītu minerālmateriālu segumu tiek paredzēt pieslēgums Meža ielas turpinājumam uz meža pusi.


Ielas risinājumus un plānotās augstuma atzīmes skatīt rasējuma lapā CD 4 „Horizontālā piesaiste un vertikālais plānojums”.

Ielas raksturīgos griezumus skatīt rasējuma lapā CD 6 „Raksturīgie griezumi”.

* 1. *Satiksmes intensitāte un ceļa sega*

|  |  |
| --- | --- |
| Esošā satiksmes intensitāte A/24h: | 146 |
| Procentuālais kravas automobiļu daudzums: | 13% |
| Prognozētā satiksmes intensitāte A/24h: | 180 |

Saskaņā ar LVS 190-2:2007 „Ceļu projektēšanas noteikumi. Normālprofili.” prasībām, pēc satiksmes skaitīšanas datiem un prognozētās satiksmes intensitātes, būtu jālieto ceļa klātnes šķērsprofila tips NP 7.5 ar ceļa klātni 7,5m, bet saskaņā ar Tehnisko specifikāciju – projektēšanas uzdevumu, Pasūtītāja apstiprinātajos risinājumos paliek NP 5,5 paplašinot ceļa klātni līdz 6,0m.

******Izvērtējot satiksmes intensitāti un sastāvu, ceļa pielietojumu, saskaņā ar ceļa segas aprēķinu segas konstrukcija tiek paredzēta sekojoša:

|  |
| --- |
| *Karstā asfalta dilumkārta AC 11 surf – 4cm* |
| *Karstā asfalta apakškārta kārta AC 22 base – 6cm* |
| *Nesaistīto minerālmateriālu pamats – 26cm* |
| *Salizturīgā kārta – 55cm (Ev2 uz grunts – 45 MPa)* |

Izbūvējot segas konstrukciju vismaz 7 (septiņi) vietās kontrolējama, nepārraktas esošās grunts nestspēja, nepieciešamības gadījumā biežāk. Esošajai, nepārraktai grunts nestspējai jābūt lielākai par 45 MPa. Sakarā ar to, ka ģeotehniskās izpētes pārskatā vairākās vietās ir konstatēta apbērta „augsne-smilts”, būvdarbu apjomos tiek paredzēts grunts nomaiņas apjoms un pamatnes stiprināšana nepieciešamības gadījumā pielietojot ģeosintētiskos materiālus – ģeotekstilu, ģeorežģi.

* 1. *Caurtekas un drenāža*

Apsekojot objektu dabā ceļa īpašuma robežās tiek paredzēta caurteku Pk 4+78 un Pk 4+95 pārbūve, paredzot SN 8 klases caurtekas un caurteku galu bruģējumu ar laukakmeņiem uz cementa smilts maisījuma.

Pārējās projektējamā posmā esošās caurtekas tiek paredzēts iztīrīt.

Visā ielas posmā, kur nav iespējama salizturīgās kārtas izvadīšana sāngrāvjos, tiek paredzēta ceļa drenāžas DN110; 360°; SN8; ar ģeotekstila aptinumu izbūve. Drenāžu ik pa posmam tiek paredzēts izlaist sāngrāvjos, nodrošinot minimālos drenāžas garenslīpumus, saskaņā ar ražotāja noteikto.

Trases beigās tiek paredzēta drenāžas izbūve ar cauruļvada 180⁰ perforāciju – vienlaicīgi arī savienojot esošo, kreisās puses, sāngrāvi ar aizejošo maģistrālo grāvi. Virsūdeņu novadīšanai un drenāžas apsaimniekošanai tiek paredzēti divas virsūdens savākšanas aciņas d=600mm ar peldošā tipa teleskopa čuguna kupola resti 40t slodzei.

Ielas risinājumus skatīt rasējuma lapās CD3 „Savietotais inženiertīklu plāns”.

Ielas raksturīgos griezumus skatīt rasējuma lapā CD6 „Raksturīgie griezumi”.

* 1. *Komunikācijas*

Trases sākumā esošās EPL gabarīts 6,34m, atbilst AS “Sadales tīkls” nepieciešamajam minimālajam gabarītam - 6,00m, līdz ar to nekādas darbības ar esošo EPL nav nepieciešamas.

Meža ielas pieslēgumā pie Vērpju ielas tiek paredzēts izbūvēt 3 gab. rezerves kabeļu caurules, 750 N slodzes klase, perspektīvām kabeļu līnijām – lai nebūtu jābojā Meža ielas asfalta segums.

Esošie elektroapgādes un sakaru kabeļi tiek paredzēti aizsargāt ar divdaļīgām aizsargcaurulēm, 750 N slodzes klase.

Trases sākumā Pk 0+03 paredzēts zem brauktuves izvietot 3 rezerves kabeļu caurules ar mehānisko izturību 750N, kuras būs iespējams izmantot novada pašvaldības vajadzībām, lai netiktu bojāts asfaltbetona segums pie nepieciešamības izbūvēt jaunas pazemes komunikācijas.

Ielas risinājumus skatīt rasējuma lapās CD3 „Savietotais inženiertīklu plāns”.

Ielas raksturīgos griezumus skatīt rasējuma lapā CD6 „Raksturīgie griezumi”.

* 1. *Labiekārtojuma risinājumi*

Pēc būvdarbu veikšanas zālāju ierīkošana visās būvdarbu skartajās teritorijās uz vismaz 10cm biezas augu zemes kārtas, kura ierīkojama no būvdarbu laikā iegūtās auglīgās zemes kārtas vai legālas auglīgās zemes ieguves vietām, apsējot ar zālāja sēklām.

1. Prasības dabas aizsardzībai

Būvuzņēmējam jāveic visi nepieciešamie pasākumi, lai nodrošinātu dabas aizsardzības likumu un noteikumu izpildi. Nav pieļaujama apkārtnes piesārņošana.

Būvuzņēmējam ir jālieto tādas būvniecības metodes, kas nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem. Būvuzņēmējam jāveic piesardzības pasākumi, kas ierobežo trokšņa, smaku, vibrāciju utt., kaitīgo ietekmi uz personālu, kas atrodas būvlaukumā, blakus esošajiem iedzīvotājiem, gājējiem, autobraucējiem utt. Maksimāli jāsamazina troksnis, kas radīsies segas noņemšanas laikā, lai netraucētu tuvējo māju iedzīvotājus. Demontētos būvmateriālus novieto pagaidu novietnē, kuras novietojums ir saskaņots gan ar būvuzraugu, gan pašvaldības pārstāvjiem, gan nepieciešamības gadījumā vietējās Vides pārvaldes speciālistiem, vai arī tos uzreiz aizved uz novietni, pārstrādi vai izgāztuvi, kas saskaņota ar vietējās Vides pārvaldes speciālistiem.

Būvdarbos izmantojamos ceļa būvmateriālus – smiltis, šķembas u.c. paredzēts piegādāt no būvuzņēmēja piedāvātajām būvmateriālu iegādes vietām, uzrādot pielietojamo materiālu sertifikātus un laboratoriju pārbaužu protokolus.

Nepieciešamības gadījumā būvmateriālu ieguves vietas var atsevišķi saskaņot un reģistrēt normatīvajos aktos noteiktajās iestādēs, saņemt atļaujas saskaņā ar likumu „Par zemes dzīlēm” un MK noteikumiem Nr. 696 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”.

Pēc būvdarbu pabeigšanas Būvuzņēmējam ir jāsakārto un jāattīra būvlaukums no būvgružiem, pagaidu konstrukcijām. Sakārtotā teritorija pēc darbu pabeigšanas ir nododama zemes īpašniekam un lietotājiem.

1. Satiksmes organizācija būvdarbu laikā

Būvdarbu laikā būvuzņēmējam jāizstrādā satiksmes organizācijas shēma būvdarbu laikam izpildot MK noteikumu Nr.421 ”Noteikumi par darbavietu aprīkošanu uz ceļiem” un „Ceļu specifikācijas 2015” prasības.

Būvprojekta vadītājs Aigars Buķevics